als_Latn dik_Latn sag_Latn
Fitorja e Partisë Socialiste më 25 qershor ishte deri diku e pritshme. Shumëkush e kishte parashikuar edhe fitoren e +71 mandateve. Në rang kombëtar, Partia Demokratike në opozitë nuk arriti të marrë as 1/3 e numrin të përgjithshëm të votave dhe kjo duhet të jetë një këmbanë alarmi.
Por, ajo që ngjan disi e habitshme është “fundosja” e Partisë Demokratike në disa zona ku ajo ka qenë përherë e fortë. GSH.al ka hedhur një vështrim tek rezultatet në disa zona të caktuara.
Konretisht, në Shijak Partia Socialiste ka marrë dyfishin e votave kundrejt PD-së. Lëvizja Socialiste për Integrim ka marrë 1990 vota,
PS-ja ka marrë 8643 vota, ndërsa PD-ja 4506 vota. (grafiku më poshtë)
Po kështu, ajo që të bën habi, është fakti se në mjaft zona në Veri të vendit, aty ku e djathta ndihet e fortë, Basha ka humbur mjaft vota. Në qarkun Shkodër ajo ka fituar vetëm në qytet, ndërsa në zonat e tjera ka humbur. P.sh., në Pukë, raporti i votave është ky: PS 64% të votave dhe PD vetëm 20%.
(grafiku më poshtë)
Njësia 8 në Tiranë ka qenë gjithnjë bastion i PD-së. Për të qenë të sinqertë e djathta aty ka humbur edhe në 2013. Megjithatë rënia e saj është progresive dhe ky është një tjetër sinjal alarmi. (grafiku më poshtë)
Në Tepelenë, PS-ja ka 62% të votave ndërsa PD vetëm 18%. Niveli shumë i ulët i të djathtës në Jug ka bërë që diferenca e votave në rang kombëtar të jetë në raportin 1 me 2. (grafiku më poshtë)
Megjithatë, bastion i paepur i PD-së vazhdon të mbetet Tropoja.
Në këtë njësi administrative Basha ka fituar 6244 vota, ndërsa Rama 3363 vota. Tropoja tregoi se nuk e tradhton Bashën dhe me siguri, edhe Berishën. (grafiku më poshtë)
GSH.al
Shkruaj nje koment
-
…si mund te ndodhte ndryshe kur te djathtet nuk kishin asnje nga zona qe ti perfaqesonte ndersa partia socialiste ne listen e saj i katerti dhe i gjashti ishin nga Xhafzotaj (shijaku).↓
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn fur_Latn als_Latn unk als_Latn